Ιωάννης Ραδιναλής

Ο **Ιωάννης** *(*'Γιοβάνης**)'' **Ραδιναλής*' ήταν [[Μακεδονικός Αγώνας#Μακεδονομάχοι|Μακεδονομάχος]], οπλαρχηγός από τη [[Ράδινα|Ράδινα (*σήμ.* Ράντνια)]] [[Τίκφες]], [[Βόρεια Μακεδονία]].

==Βιογραφικά στοιχεία==
Ο Ιωάννης Ραδιναλής γεννήθηκε στα τέλη του 19ου αιώνα στη [[Ράδινα|Ράδινα (*σήμ.* Ράντνια)]] [[Τίκφες]], [[Βόρεια Μακεδονία]]. Συμμετείχε αρχικά ως ένοπλος, συνεργαζόμενος με την [[ΕΜΕΟ]], αλλά σύντομα διαχώρισε τη θέση του και αποφάσισε να υπερασπιστεί τα [[Ελλάς|Ελληνικά]] συμφέροντα. Ήταν θείος του [[στρατηγός|στρατηγού]] και [[πολιτικός|πολιτικού]] της [[Ένωση Κέντρου|Ένωσης Κέντρου]], [[Χρήστος Αβραμίδης|Χρήστου Αβραμίδη]].

Αρχικά συνεργάστηκε με τον [[Ελλάς|Έλληνα]] πρόξενο [[Θεσσαλονίκη]]ς, [[Λάμπρος Κορομηλάς|Λάμπρο Κορομηλά]] και συγκρότησε ένοπλο σώμα, το καλοκαίρι του [[1904]]. Το σώμα αυτό δρούσε στην περιοχή μεταξύ [[Ράδινα|Ράδινας (*σήμ.* Ράντνια)]] *Βόρεια Μακεδονία* και [[Σκρα Κιλκίς|Λούμνιτσας (*σήμ.* Σκρα)]] και στην ευρύτερη περιοχή των [[Τίκφες|Τικφών]]. Στα τέλη Σεπτεμβρίου του ίδιου έτους, το σώμα του *καπετάν Γιοβάνη* επέφερε σημαντικές απώλειες στα [[Βούλγαροι|Βουλγαρικά]] σώματα, σε μάχες που διεξήχθησαν στη [[Ράετς|Ρασίνα (*σήμ.* Ράετς)]] [[Τίκφες]], *(Βόρεια Μακεδονία)* (23 Σεπτεμβρίου) και στην [[Κοπρισνίτσα]] [[Σιδηρές Πύλες|Σιδηρών Πυλών (Ντεμίρ Καπού)]], *(Βόρεια Μακεδονία)* (30 Σεπτεμβρίου). Στις αρχές Οκτωβρίου του [[1904]] ο διωκόμενος από τα [[Έλληνες|Ελληνικά]] σώματα της περιοχής [[Άρνισσα Πέλλας|Οστρόβου (*σήμ*. Άρνισσα)]], [[Μακεδονικός Αγώνας#Κομιτατζήδες|κομιτατζής]] Λούκας αναγκάστηκε να καταφύγει στην [[Αλμωπία]] και να ενώσει τις δυνάμεις του με τα σώματα των [[Αποστόλ Πέτκωφ]], Κιόσε, Μποζίνο, Αργύρ, Μπάμπιαν και Κώτσο, γεγονός που έφερε σε δύσκολη θέση το κατά πολύ μικρότερο αριθμητικά σώμα του Ιωάννη Ραδιναλή και ανέκοψε προσωρινά την υπεροχή του στην περιοχή. Κατά το [[1905]] συνέχισε τη δράση του έως τη [[Γευγελή]], όπου τον Ιούνιο συνεργάστηκε με το σώμα του [[Γεώργιος Α. Κακουλίδης|Γεώργιου Κακουλίδη]] *(καπετάν Μιχάλη Δράγα)* προκειμένου να αντιμετωπίσει ομάδες [[Μακεδονικός Αγώνας#Κομιτατζήδες|κομιτατζήδων]].

Κατά το [[1906]] και το [[1907]], συνέχισε να δρα στην ευρύτερη περιοχή των Τικφών, όπου προσπάθησε να περιορίσει τη δράση των πολυμελών Βουλγαρικών ομάδων, ενώ την άνοιξη του [[1907]] ήρθε σε επαφή με τον [[Παντελής Παπαϊωάννου|Παντελή Παπαϊωάννου]] *(Νικοτσάρα)*, προκειμένου να ενισχύσει τη δράση των Ελληνικών σωμάτων στην περιοχή της [[Στρώμνιτσα]]ς. Κατά τη διάρκεια περιοδείας στα χωριά της Στρώμνιτσας, το καλοκαίρι του [[1907]], προκειμένου να στρατολογήσουν νέους για την αντιμετώπιση των Βουλγάρων, διέμειναν στο [[Κολέσινο]] *Βόρεια Μακεδονία*, στο [[Ζούμποβο|Ζίμποβο (*σήμ.* Ζούμποβο)]] *Βόρεια Μακεδονία* και στο [[Μοκρίεβο|Μακρύεβο (*σήμ.* Μοκρίεβο)]] *Βόρεια Μακεδονία*. Εκεί στις 26 Αυγούστου του [[1907]], προδόθηκαν από τον εξαρχικό πεθερό του Έλληνα οπλίτη που τους φιλοξένησε με αποτέλεσμα να περικυκλωθούν σύντομα από [[Οθωμανική Αυτοκρατορία|Οθωμανικό]] απόσπασμα. Τότε ο Ιωάννης Ραδιναλής μαζί με τους υπαρχηγούς Γεώργιο Βολιώτη (από τη [[Βογδάντσα]]) και Θεόδωρο Σέντερη ανέλαβαν να ανοίξουν δρόμο από την [[Κερκίνη (οροσειρά)|Κερκίνη]] προκειμένου να διαφύγει το σώμα. Η αναπόφευκτη συμπλοκή που ακολούθησε στοίχισε τη ζωή σε αρκετούς Έλληνες, όπως ο Θανάσης από το [[Βλαντιέφτσι|Βαλδέφτσι (*σήμ.* Βλαντιέφτσι)]] *Στρώμνιτσας*, ο Στοΐλης από τη [[Αξιοχώρι Κιλκίς|Βαρδαρόφτσα (*σήμ.* Αξιοχώρι)]] *Κιλκίς* και ο οπλαρχηγός [[Παντελής Παπαϊωάννου|Παντελής Παπαϊωάννου ή Γραικός]] *(καπετάν Νικοτσάρας)*. Η δράση του Ιωάννη Ραδιναλή συνεχίστηκε έως την επανάσταση των [[Νεότουρκοι|Νεοτούρκων]] το [[1908]].

==Βαλκανικοί πόλεμοι και Α΄ΠΠ==
Κατά τον [[Α΄ Βαλκανικός Πόλεμος|Α΄ Βαλκανικό Πόλεμο]] υπήρξε οδηγός του [[Ελλάδα|Ελληνικού]] στρατού στην πορεία του για τα [[Γιαννιτσά]]. Κατά τον [[Α΄ Παγκόσμιος Πόλεμος|Α΄ Παγκόσμιο Πόλεμο]], οι [[Ελλάδα|Ελληνικές]] στρατιωτικές αρχές τον υπέδειξαν ως οδηγό για τα [[Αντάντ|Συμμαχικά]] στρατεύματα κατά τις επιχειρήσεις *Διάσπασης του Μακεδονικού Μετώπου''. Έτσι, συμμετείχε σε αναγνωριστικές πτήσεις συμμαχικών αεροπλάνων από το Καρασούλι (Πολύκαστρο) έως τις Σιδηρές Πύλες (Δεμίρ Καπού) του Αξιού.

## Παραπομπές


Κατηγορία:Μακεδονομάχοι
Ραδιναλης
Κατηγορία:Περιφέρεια Βάρνταρ
Κατηγορία:Έλληνες στρατιωτικοί των Βαλκανικών Πολέμων